open-index/open-wikipedia-markdown huggingface dataset:
Frīdrihs Vilhelms Argelanders

**Frīdrihs Vilhelms Augusts Argelanders** (, dzimis , miris ) bija Klaipēdā dzimis somu izcelsmes vācu astronoms. Veicis precīzus zvaigžņu pozīciju, spilgtumu un attālumu mērījumus. Izveidojis t.s. *[[Bonner Durchmusterung]]* zvaigžņu katalogu. Izveidojis maiņzvaigžņu klasifikāciju.

Dzimis Mēmelē (tagad Klaipēda) soma un vācietes ģimenē. 1822. gadā ieguvis doktora grādu Kēnigsbergas Universitātē. Strādājis Turku, Helsinkos. Vēlāk ar Prūsijas karaļa Frīdriha Vilhelma IV atbalstu iekārtojis observatoriju pie Bonnas Universitātes.

## Ārējās saites
Pravdinskas rajons

**Pravdinskas rajons** () ir Krievijas Federācijas Kaļiņingradas apgabala administratīvais rajons. Rajons robežojas ar Kaļiņingradas apgabala Bagrationovskas, Gvardejskas, Čerņahovskas un Ozjorskas rajoniem, kā arī Poliju.
Autoceļš P48

|}
|}
**P48** autoceļš **Kārsava—Tilža—Dubļukalns** ir reģionālais Latvijas autoceļš, kas savieno autoceļu P45 pie Kārsavas caur Tilžu ar autoceļu P47 Dubļukolnā. Autoceļš ir  garš un no Kārsavas (Bļašiem) līdz Tilžai tas klāts ar grants segumu, bet no Tilžas līdz Dubļukalnam — ar asfaltbetona segumu. Ceļš šķērso Balvu un Ludzas novadus.

## Vēsture
2020. gadā ceļa posmā no Sudarbes līdz Dubļukolnam paredzēts veikt ceļa virsmas apstrādi.

## Krustojošie autoceļi
* P45 (Bļaši),
* P47 (Dubļukolns).

## Apdzīvotās vietas pie autoceļa
* Kārsava,
* Salnava,
* Tilža,
* Sudarbe.

## Atsauces
Juris Karlsons (komponists)

**Juris Karlsons** (dzimis  Rīgā) ir latviešu komponists.

1967. gadā pabeidzis Emila Dārziņa speciālo mūzikas skolu, savukārt 1972. gadā absolvējis Latvijas Konservatorijas Jāņa Ivanova kompozīcijas klasi. Bijis skaņu režisors Latvijas Radio (1968—1975), pēc tam vadījis muzikālo daļu Dailes teātrī. Rakstījis koncertus klavierēm un kamerorķestrim, simfoniskajam orķestrim, skaņdarbus korim un ērģelēm, mūziku teātra izrādēm. 1989. gadā J. Karlsons kļuva par Latvijas PSR Nopelniem bagāto mākslas darbinieku. 1984. gadā saņēmis Jāņa Ivanova prēmiju, 1998. gadā ticis apbalvots ar trešās šķiras Triju Zvaigžņu ordeni, 2000. gadā saņēmis Lielo mūzikas balvu.

## Atsauces
;Kopējās

* 
*
Pravdinska

**Pravdinska** (, līdz 1946. gadam — **Frīdlande Austrumprūsijā** ()) ir pilsēta un rajona centrs Kaļiņingradas apgabala dienvidos pie Lavas upes.

Līdz 1945. gadam Pravdinskas (Frīdlandes) vēsture ir Austrumprūsijas (Vācijas) vēstures sastāvdaļa. Dibināta 1312. gadā. Pilsētas tiesības no 1335. gada. 1807. gada 14. jūnijā pie pilsētas notika Frīdlandes kauja, kurā franči Napoleona vadībā sakāva Krievijas Impērijas armiju Levina Augusta fon Benningsena vadībā, izbeidzot Ceturtās koalīcijas karu. Pēc Austrumprūsijas ziemeļdaļas piešķiršanas PSRS no pilsētas neaizbēgušos vācu iedzīvotājus padzina un 1946. gadā Frīdlandi pārdēvēja par Pravdinsku.

## Atsauces

## Ārējās saites

* Pravdinska enciklopēdijā Мой Город
Luisa un Klarks

**"Luisa un Klarks"** () bija amerikāņu televīzijas seriāls. Seriāls ir bāzēts uz *[[DC Comics]]* tēlu Supermenu, ko ir izveidojuši Džerijs Sīgels un Džo Šusters. Seriālam iznāca četras sezonas, kopumā 87 sērijas. Tajā galvenās lomas atveido Dīns Keins (Klārks Kents/Supermens), Teri Hečere (Luisa Leina), Leins Smits (Perijs Vaits), Edijs Džonss (Džonatans Kents), K Kallena (Marta Kenta), Maikls Lendess un Džastins Vālens (Džimijs Olsens), Tresija Skoginsa (Keta Grānta) un Džons Šī (Lekss Lutors). Seriāls ir ticis pārraidīts arī Latvijā.

## Ārējās saites
Dīns Keins

**Dīns Džordžs Keins** (; dzimis **Dīns Džordžs Tanaka** (*Dean George Tanaka*) ) ir amerikāņu aktieris.

Viņš ir pazīstams ar Klārka Kenta/Supermena lomu seriālā "Luisa un Klarks", kurā filmējās kopā ar Teri Hečeri Luisas Leinas lomā. Vēl bijusi regulārā aktieru sastāva loma seriālā "Lasvegasa" (*Las Vegas*). Piedalījies arī vienā no seriāla "Smolvila. Leģenda par Supermenu" septītās sezonas sērijām. Attēlojis Karas Denversas (Supermeitenes) audžutēvu seriālā *Supergirl*.

Pirms aktiera karjeras sākšanas bija parakstījis līgumu kā brīvais aģents ar NFL līgas amerikāņu futbola klubu Bufalo "Bills", taču ceļgala traumas dēļ viņa sportista karjera beidzās.

## Atsauces

## Ārējās saites

*
Teri Hečere

**Teri Lina Hečere** (; dzimusi ) ir amerikāņu aktrise.

Viņa ir pazīstama ar Luisas Leinas lomu seriālā "Luisa un Klarks", kurā filmējās kopā ar Dīnu Keinu Klārka Kenta/Supermena lomā, kā arī ar Sjūzenas Delfīno lomu seriālā "Bīstamās mājsaimnieces". Par S. Delfīno lomu saņēmusi Zelta globusa balvu kā labākā aktrise un trīs Ekrāna aktieru ģildes balvas un tikusi nominēta ''Primetime Emmy'' balvai. Piedalījusies arī seriāla "Smolvila. Leģenda par Supermenu" desmitās sezonas sērijā *Abandoned*, kurā attēloja Luisas Leinas māti Ellu Leinu.

## Atsauces

## Ārējās saites
Pols Rads

**Pols Stīvens Rads** (; dzimis ) ir amerikāņu aktieris, komiķis, scenārists un producents.

Rads studēja teātra mākslu Kanzasas Universitātē un Amerikas Teātra akadēmijā. Viņa ekrāna debija bija 1992. gadā NBC seriālā *[[Sisters]]*. Piedalījies filmās ** (1995), "Bezpalīdzīgās" (1995), "Romeo un Džuljeta" (1996), "Manu jūtu objekts" (1998), "Sidra nama likumi" (1999), "Karstā amerikāņu vasara" (2001), "Televīzijas dvēsele" (2004), "Nevainīgs 40 gadu vecumā" (2005), "Pēkšņi stāvoklī" (2007), "Aizmirst Sāru Maršalu" (2008), "Paraugdžeki" (2008), "Es mīlu tevi, vecīt" (2009), "Vakariņas idiotiem" (2010), "Mūsu stulbais brālis" (2011), "Mīlestība pieaugušajiem" (2012), "Privilēģijas būt vienam" (2012), "Televīzijas dvēsele 2" (2013), "Rūpēšanās pamati" (2016), *[[Mute (filma)|Mute]]* (2018), *[[Ideal Home]]* (2018), "Spoku mednieki: Viņā pusē" (2021), "Spoku mednieki: Sasaluma impērija" (2024) un *[[Friendship]]* (2024). Kopš 2015. gada atveido Skota Lenga/Skudrcilvēka lomu *[[Marvel Cinematic Universe]]* filmās "Skudrcilvēks" (2015), "Kapteinis Amerika: Pilsoņu karš" (2016), "Skudrcilvēks un Lapsene" (2018) un "Atriebēji: Noslēgums" (2019).

Papildu dalībai filmās Pols Rads regulāri piedalās dažādos seriālos, tostarp atveidojot Maika Hanigana (Fēbes Bafejas vīra) lomu komēdijseriāla "Draugi", kā arī piedalījies skeču šovā *[[Tim and Eric Awesome Show, Great Job!]]*, seriālā "Parki un atpūtas zonas" (*Parks and Recreation*) un vadījis *[[Saturday Night Live]]*. Rads  ieguva savu zvaigzni Holivudas Slavas alejā.

## Filmogrāfija

## Atsauces

## Ārējās saites
Zaks Galifjanakis

**Zaharijs Naits "Zaks" Galifjanakis** (*Zachary Knight "Zach" Galifianakis*; dzimis ) ir amerikāņu komiķis, aktieris un pianists.

Kļuvis pazīstams ar Alana Gārnera lomu Toda Filipsa režisētajās filmās "Paģiras", "Paģiras 2" un "Paģiras 3". Vēl filmējies T. Filipsa komēdijā "Paspēt laikā" (*Due Date*), kā arī "Kampaņa: vēlēšanu cirks" un ieskaņojis tēlus "Runcis zābakos" un "Nelabojamais Rons". Karjeru televīzijā sācis 1996. gadā, neilgu laiku darbojies *[[Saturday Night Live]]*.

## Atsauces

## Ārējās saites
Virdžīnijabīča

**Virdžīnijabīča** () ir pilsēta Virdžīnijas štatā, ASV. Ar 437,9 tūkstošiem iedzīvotāju (2010. gada ASV tautas skaitīšanas dati) šī ir štata lielākā un ASV 39. lielākā pilsēta. Virdžīnijabīča ir kūrortpilsēta ar jūdzēm garu pludmali, kā arī simtiem viesnīcu, moteļu un restorānu. Katru gadu šeit notiek austrumkrasta sērfinga čempionāts un Ziemeļamerikas pludmales volejbola čempionāts. 2004. gadā Virdžīnijabīču atzina par ASV drošāko pilsētu.
## Sadraudzības pilsētas
Virdžinijabīčas sadraudzības pilsētas ir:
* Bangora, Ziemeļīrija, Apvienotā Karaliste (2001)
* Mijadzaki, Japāna (1992)
* Mosa, Norvēģija (1974)
* Olongapo, Filipīnas (2015)
* Vaiblingene, Vācija (2016)

## Atsauces

## Ārējās saites

*
Autoceļš P49

|}
|}
**P49** autoceļš **Kārsava—Ludza—Ezernieki** ir reģionālais Latvijas autoceļš, kas savieno Kārsavu ar autoceļu A12 Ludzā un tālāk ar Ezerniekiem. Autoceļš ir  garš un no Kārsavas līdz Pildai tas klāts ar asfaltbetona segumu, bet no Pildas līdz Ezerniekiem — ar grants segumu. Ceļš šķērso Ludzas un Krāslavas novadus.

## Krustojošie autoceļi
* P50 (Kārsava),
* A12 (Ludza),
* P55 (Ezernieki).

## Apdzīvotās vietas pie autoceļa
* Kārsava,
* Pudinava,
* Mērdzene,
* Pušmucova,
* Ludza,
* Martiši,
* Ņukši,
* Pilda,
* Ezernieki.

## Atsauces
Autoceļš P50

|}
|}
**P50** autoceļš **Kārsava—Krievijas robeža (Aizgārša)** ir reģionālais Latvijas autoceļš, kas savieno autoceļu A13 pie Kārsavas ar nestrādājošo robežkontroles punktu «Aizgārša» Goliševā pie Latvijas—Krievijas robežas. Autoceļš ir  garš un maršruta lielākajā daļā klāts ar asfaltbetona segumu, izņemot 3,2 km garu posmu pirms Goliševas. Ceļš šķērso Ludzas novadu.

## Krustojošie autoceļi
* A13, E262 (Kārsava),
* P49 (Kārsava).

## Apdzīvotās vietas pie autoceļa
* Kārsava,
* Malnava,
* Lielā Zeļčova,
* Mazā Zeļčova,
* Goliševa.

## Atsauces
Autoceļš P51

|}
|}
**P51** autoceļš **Ventspils pievedceļš** ir reģionālais Latvijas autoceļš, kas savieno autoceļu A10 pirms Ventspils ar autoceļu P122 Kustes dambja un Robežu ielas krustojumā. Autoceļš ir  garš un visā garumā klāts ar asfaltbetona segumu. Ceļš šķērso Ventspils pilsētas un Ventspils novada teritoriju.

## Krustojošie autoceļi
* A10, E22 (Ventspils),
* V1299,
* P122 (Ventspils).

## Atsauces
Nokian Jalkineet

***Nokian Jalkineet Oy*** (starptautiski pazīstams kā ***Nokian Footwear***) ir Somijas uzņēmums, kas piedāvā gumijas apavus. Pieder uzņēmumam *[[Berner]]*. Dibināts 1990. gadā, atdaloties no *[[Nokia]]*.

## Vēsture

### Pirmsākumi

*Nokian Jalkineet* pirmsākumi sniedzas līdz 1898. gadam, kad Helsinkos tika dibināts gumijas izstrādājumu uzņēmums ***Suomen Gummitehdas Oy*** . Sākotnēji tas ražoja galošas un gumijas tehniskos izstrādājumus. 1904. gadā uzņēmums ražotni pārcēla uz Nokiu.
1959. gadā uzņēmums pārdēvēts par ***Suomen Kumitehdas Oy***.

1967. gadā *Suomen Kumitehdas Oy* apvienojās ar sakaru aparatūras ražotāju *Suomen Kaapelitehdas Ab* un kokapstrādes uzņēmumu *Nokia Ab*, izveidojot ***Oy Nokia Ab*** (tagad zināma kā *[[Nokia|Nokia Oyj]]*).

1988. gadā no *Nokia* tika atdalīts riepu bizness patstāvīgā uzņēmumā *[[Nokian Renkaat|Nokian Renkaat Oyj]]*. 1989. gadā *Nokia* pārdeva tehnisko gumijas izstrādājumu biznesu, izveidojoties uzņēmumam *Teknikum Yhtiöt Oy*.

### Atsevišķs uzņēmums
1990. gadā *Nokia* gumijas apavu bizness tika atdalīts patstāvīgā uzņēmumā ***Nokian Jalkineet Oy***.
Ražošana pamazām tika pārcelta uz Centrāleiropu.

2005. gadā *Nokian Jalkineet* nopirka Somijas ģimenes uzņēmums *[[Berner|Berner Oy]]*.

## Atsauces

## Skatīt arī
* *[[Berner]]*
* *[[Nokia]]*
* *[[Nokian Renkaat]]*
* *[[Teknikum]]*

## Ārējās saites
* ''Nokian Jalkineet'' vietne
Sorija

**Sorija** () ir pilsēta Spānijā, Kastīlijas un Leonas autonomajā komūnā. Tā ir Sorijas provinces administratīvais centrs. 2011. gadā pilsētā dzīvoja aptuveni 40 tūkstoši iedzīvotāju. Sorija atrodas Dvero vai otrs nosaukums Duero upes krastos, aptuveni 225 km uz ziemeļaustrumiem no Spānijas galvaspilsētas Madrides.

Pilsētā bāzējas Spānijas futbola čempionāta Otrās divīzijas klubs *[[Club Deportivo Numancia de Soria|CD Numancia]]*.

## Atsauces

## Ārējās saites
Tauera tilts

{
  "type": "ExternalData",
  "service": "geoshape",
  "ids": "Q83125"
}


**Tauera tilts** () ir kombinēts paceļamais un piekartilts Londonā pāri Temzas upei. Tas atrodas blakus Taueram, no kā ir radies tilta nosaukums. Tilts ir celts no 1886. līdz 1894. gadam, un ir kļuvis par vienu no Londonas simboliem. Tas ir viens no tūristu apmeklētākajiem objektiem Londonā. Tilta garums ir 244 metri.

## Vēsture
19. gadsimta otrajā pusē pieauga komerciālā attīstība uz austrumiem no Londonas, un tāpēc bija nepieciešama jauns Temzas upes šķērsošanai uz Londonu. Nevarēja būvēt parastu tiltu, jo tas liegtu pieeju lieliem kuģiem iebraukt Londonas ostā. Tāpēc 1876. gadā ar Albertu Džozepu Altmani priekšgalā, tika izveidota darba grupa, kura atrisinātu problēmu ar upes šķērsošanu.

Tika izsludināts konkurss par tilta projektēšanu, darbus iesniedza vairāk kā piecdesmit arhitekti. 1884. gadā tika beidzot izraudzīts projekta dizains to bija iesniedzis Horācijs Džonss, bet inženieris Džons Volfs Berijs, izstrādāja ideju par paceļamo tiltu ar diviem torņiem, kas balstās uz tilta malām un ir stiprināti ar dzelzs trosēm.

## Projektējums
Tilta garums ir 244m un katra torņa augstums ir 65m. Abos tilta gotiskajos torņos iebūvētais mehānisms ļauj pacelt tilta brauktuves daļu, kad pa Temzu brauc lielie kuģi. Pēc braukšanas pacelšanas rodas 40m augsta un 60m plata telpa. Tā ir pietiekami plaša lielajiem kravas kuģiem. Torņi ir būvēti no tērauda karkasa, kas apšūts ar akmeni, un tos savieno divas augstas pārejas, kas laikaposmā no 1909. gada līdz 1982. gadam bija slēgtas, jo tās pārlieku iecienīja pašnāvnieki. Tagad šeit atrodas Tauera tilta izstāde, kas interaktīvā veidā iepazīstina ar tilta vēsturi. Līdz 1976. gadam tilta pacelšanas mehānismu darbināja tvaika dzinējs, bet pēc tam sistēma tika elektrificēta. Tvaika dzinēju joprojām var apskatīt tūristi.

## Ārējās saites
Vana

**Vana** (, , ) ir pilsēta Turcijas austrumos, Vanas ila administratīvais centrs. Pilsēta atrodas pie Vanas ezera. 2011. gadā pilsētā dzīvoja aptuveni 353 tūkstoši iedzīvotāju, no kuriem vairums bija kurdi. Vana ir Turcijā dzīvojošo kurdu kultūras centrs.

Senajos laikos pilsētas nosaukums bija Tušpa. 9. gadsimtā p.m.ē. tā bija Urartijas galvaspilsēta.

## Atsauces

## Ārējās saites
Mihails Kaļiņins

**Mihails Kaļiņins** (; dzimis , miris ) bija boļševiks, Padomju Krievijas un PSRS valsts darbinieks.  No 1919. līdz 1946. gadam bija nomināls Krievijas, vēlāk PSRS, valsts galva. Lai arī no 1926. gada bija arī VK(b)P CK Politbiroja loceklis un bija Staļina tuvāko līdzgaitnieku lokā, Kaļiņina ietekme uz nopietnu lēmumu pieņemšanu bija neliela. Atšķirībā no daudziem līdzgaitniekiem un paša sievas, necieta Lielā terora laikā. Jau dzīves laikā, bet sevišķi pēc Kaļiņina nāves, viņa vārdā tika nosaukti daudzi PSRS ģeogrāfiskie un saimnieciskie objekti, to skaitā vairākas pilsētas - Tvera (no 1931. līdz 1990. gadam - Kaļiņina), Koroļova (no 1938. līdz 1996. gadam - Kaļiņingrada), kā arī Kaļiņingrada pie Baltijas jūras (līdz 1946. gadam Kēnigsberga).

Dzimis Tveras guberņā, zemnieku ģimenē. No 14 gadu vecuma strādājis Sanktpēterburgā, iesākumā kā sulainis, vēlāk - virpotājs. 1898. gadā iestājās KSDSP. Vairākas reizes arestēts. 1899. gadā izsūtīts uz Tiflisu, kur iepazinās ar Staļinu. Vēlāk darbojās Rēvelē un Maskavā. 1906. gadā apprecējās ar igaunieti Katrīnu Lorbergu. Pēdējo reizi arestēts 1916. gadā, atbrīvots pēc Februāra revolūcijas.

## Ārējās saites

* Mihaila Kaļiņina biogrāfija
Slavska

**Slavska** (, līdz 1946. gadam — **Heinrihsvalde** ()) ir pilsēta un rajona centrs Kaļiņingradas apgabala ziemeļos. 

Līdz 1945. gadam Slavskas (Heinrihsvaldes) vēsture ir Austrumprūsijas (Vācijas) vēstures sastāvdaļa. Dibināta 1292. gadā. Pilsētas tiesības no 1339. gada. Kopš 19. gadsimta beigām pilsēta attīstījās kā minerālūdens kūrorts. Apbūve salīdzinoši maz cieta Otrā pasaules kara laikā. Pēc Austrumprūsijas piešķiršanas PSRS, 1946. gadā Heinrihsvalde tika pārdēvēta par Slavsku. 

## Atsauces

## Ārējās saites

*Slavska enciklopēdijā Мой Город
Slavskas rajons

**Slavskas rajons** () ir Krievijas Federācijas Kaļiņingradas apgabala administratīvais rajons. Rajons robežojas ar Kaļiņingradas apgabala Ņemanas, Čerņahovskas un Poļeskas rajoniem, kā arī Sovetsku, Lietuvu un Kuršu jomu.
SpaceX CRS-1

***SpaceX CRS-1*** jeb ***SpaceX Commercial Resupply Services 1*** bija ASV privātā uzņēmuma *[[SpaceX]]* bezpilota kravas kosmosa kuģa *[[Dragon (kosmosa kuģis)|Dragon]]* lidojums uz Starptautisko kosmosa staciju, pirmais līguma *[[Commercial Resupply Services]]* ietveros. To orbītā palaida 2012. gada oktobrī.

## Derīgā krava
Transportkuģa hermētiskajā sekcijā atradās 905 kg kravas (400 kg bez iepakojuma): mantas apkalpei, eksperimentu aparatūra un materiāli, rezerves daļas.
Uz zemi atgriežamā krava bija plānota ar masu 905 kg (759 kg bez iepakojuma).

## Lidojuma gaita
*Dragon* tika palaists  00:34:07 UTC ar nesējraķeti *[[Falcon 9]]* no Kanaveralas zemesraga Gaisa spēku stacijas starta laukuma *SLC-40*. 80 sekundes pēc pacelšanās viens no deviņiem pirmās pakāpes dzinējiem *Merlin 1C* zaudēja spiedienu, un automātiski izslēdzās. Atlikušie dzinēji tika darbināti ilgāk, lai kosmosa kuģi nogādātu plānotajā orbītā. Arī otrā pakāpe darbojās ilgāk. Diemžēl sekundārā krava *[[Orbcomm OG2 1]]* tika izlaista zemākā orbītā nekā paredzēts, un pēc dažām dienām sadega atmosfērā.

10. oktobrī 11:56 UTC *Dragon* tika satverts ar stacijas manipulatoru *Canadarm2*, ko vadīja Akihiko Hošide. Kosmosa kuģi pievienoja pie *[[Harmony (SKS)|Harmony]]* moduļa, un pieslēgšanas operācija tika pabeigta 13:03 UTC. Lūka tika atvērta aptuveni 17:40 UTC. Nākamajās dienās kravas kuģis tika izkrauts un tajā ievietota krava, kas jānogādā atpakaļ uz zemi.

Laikā, kad *Dragon* bija pievienots stacijai, kosmiskā radiācija sabojāja vienu no trīs borta datoriem, bet tas neietekmēja kosmosa kuģa darbību. *Dragon*, atšķirībā no citiem SKS projektā iesaistītajiem kosmiskajiem aparātiem, elektronika ir masu patēriņa, tādēļ tā nav aizsargāta pret radiāciju, taču tāda datoraparatūra ir vairākkārt lētāka un ātrdarbīgāka. Domājams, ka radiācijas ietekmē tika sabojāta viena no trīs *[[Globālā pozicionēšanas sistēma|GPS]]* iekārtām, dzinēja dators, kā arī datortīkla komutators.

28. oktobrī kosmosa kuģis ar *Canadarm2* tika atvienots no *Harmony* moduļa un 13:29 UTC tas tika atlaists brīvā lidojumā. Pēc tam tas veica bremzēšanas manevrus un nogāja no atmosfēras. Nolaižamais aparāts 19:22 UTC nolaidās Klusajā okeānā aptuveni 400 km no Kalifornijas piekrastes. Uz zemes nogādāti aptuveni 900 kg kravas.

Kapsulai atrodoties okeānā, ūdens ieplūdis elektroaparatūrā, kā dēļ zaudēta elektroapgāde saldētājam un trijiem kabīnes dzesēšanas sistēmas sūkņiem. Tas tomēr īpaši neietekmēja uz zemi atgriezto medicīnas un bioloģiskos paraugus.

2013. gada februārī tika paziņots, ka raķetes dzinēja priekšlaicīgā izslēgšanā vainojama plaisa *Merlin* dzinēja korpusā.

## Atsauces

## Ārējās saites
* Press kit
Eduards Kalniņš

**Eduards Kalniņš** var būt:

* Eduards Kalniņš, latviešu gleznotājs (1904—1988);
* Eduards Kalniņš, latviešu artilērijas ģenerālis un valdības ministrs (1876—1964).

## Skatīt arī
* Kalniņš
* Edvards Kalniņš (1869-1949), neirologs, LU profesors
Autoceļš P52

|}
|}
**P52** autoceļš **Zilupe—Šķaune—Ezernieki** ir reģionālais Latvijas autoceļš, kas savieno autoceļu A12 un Zilupes pilsētu caur Šķauni ar Ezerniekiem pie autoceļa P55. Autoceļš ir  garš un maršruta lielā daļā klāts ar asfaltbetona segumu. Ceļš šķērso Ludzas un Krāslavas novadus.

## Krustojošie autoceļi
* A12, E22 (Zilupe),
* P55 (Ezernieki).

## Apdzīvotās vietas pie autoceļa
* Zilupe,
* Zaļesje,
* Pasiene,
* Šķaune,
* Ezernieki.

## Attēlu galerija

Attēls:P52 1.jpg|Autoceļš pie Zilupes un Dagdas novadu robežām
Attēls:P52 2.jpg|Autoceļš starp Šķauni un Meikšāniem
Attēls:P52 3.jpg|Autoceļš Meikšānos (skats Pasienes virzienā)
Attēls:P52 4.jpg|Pagrieziens no reģionālā autoceļa P52 uz Meikšānu RPP un “Draudzības kurgānu”


## Atsauces
Sergejs Ivanovs

**Sergejs Ivanovs** (; dzimis ) ir Krievijas politiķis un valsts darbinieks. No 2011. gada decembra līdz 2016. gada augustam bija Krievijas prezidenta Administrācijas vadītājs. Laika posmā no 2001. gada 28. marta līdz 2007. gada 15. februārim - Krievijas aizsardzības ministrs. Krievijas Federācijas Drošības padomes pastāvīgais loceklis, savulaik bijis tās sekretārs, Krievijas premjerministra vietnieks un pirmais vietnieks. Ilggadējs (1975—1999) VDK darbinieks.

## Dzīvesgājums
Dzimis Ļeņingradā, studējis filoloģiju Ļeņingradas Valsts universitātē. No 1975. gada — VDK darbinieks, kur 1976. gadā iepazinies ar Vladimiru Putinu. VDK/FSB strādājis līdz 1999. gadam (arī aģentūras darbā Somijā un Kenijā), kad iecelts par Krievijas Drošības padomes priekšsēdētāju.

## Ārējās saites

* Ivanova biogrāfija ITAR-TASS mājaslapā
Svetlogorskas rajons

**Svetlogorskas rajons** () ir Krievijas Kaļiņingradas apgabala administratīvais rajons. Rajons robežojas ar Kaļiņingradas apgabala Zeļenogradskas rajonu, kā arī Pioņersku un Baltijas jūru.
Manns

**Manns** var būt:

* Entonijs Manns (*Anthony Mann*; 1906—1967) — amerikāņu kinorežisors un skatuves aktieris;
* Heinrihs Manns (*Heinrich Mann*; 1871—1950) — vācu rakstnieks un sabiedrisks darbinieks;
* Herberts Manns (*Герберт Маннс*; 1884—1938) — padomju krimināltiesību profesors;
* Klauss Manns (*Klaus Mann*; 1906—1949) — vācu rakstnieks;
* Maikls Manns (*Michael Mann*; dzimis 1943) — ASV kinorežisors, scenārists un kinoproducents;
* Marijs Gells-Manns (*Murray Gell-Mann*; dzimis 1929) — ASV fiziķis;
* Ralfs Manns (*Ralph Mann*; 1949—2025) — amerikāņu sprinteris un barjerskrējējs
* Terenss Manns (*Terance Mann*; dzimis 1996) — ASV basketbolists;
* Tomass Manns (*Thomas Mann*; 1875—1955) — vācu rakstnieks.
Svetlogorska

**Svetlogorska** (, līdz 1946. gadam — **Raušene** ()) ir kūrortpilsēta un rajona centrs Kaļiņingradas apgabala rietumos pie Baltijas jūras. Jūras stāvkrasts.

Līdz 1945. gadam Svetlogorskas (Raušenes) vēsture ir Austrumprūsijas (Vācijas) vēstures sastāvdaļa. Pirmoreiz rakstos minēta 1258. gadā. Pilsētas tiesības no 1820. gada, kad pilsēta sāka attīstīties kā kūrorts. Pēc Austrumprūsijas piešķiršanas PSRS, 1946. gadā Raušene tika pārdēvēta par Svetlogorsku. 2000. gada 20. februārī pilsētā mira Anatolijs Sobčaks.

## Atsauces

## Ārējās saites

*Svetlogorska enciklopēdijā Мой Город
Autoceļš P55

|}
|}
**P55** autoceļš **Rēzekne—Dagda** ir reģionālais Latvijas autoceļš, kas savieno autoceļu A13 Rēzeknē caur Kaunatu un Ezerniekiem ar Dagdu. Autoceļš ir  garš un visā garumā klāts ar asfaltbetona segumu. Ceļš šķērso Rēzeknes pilsētu un  Rēzeknes un Krāslavas novadus.

## Vēsture
2015. gada 10. februārī tika izsludināts konkurss par autoceļa P55 posma Jaunopole-Rečeņi (6,1-10,4km) seguma atjaunošanu.

## Apdzīvotās vietas pie autoceļa
* Rēzekne
* Janapole
* Dubuļi
* Ezernieki
* Dagda

## Atsauces
Autoceļš P56

|}
|}
**P56** autoceļš **Malta—Kaunata** ir reģionālais Latvijas autoceļš, kas savieno autoceļu A13 pie Maltas gar Rāznas ezera dienvidu krastu ar autoceļu P55 pie Kaunatas. Autoceļš ir  garš un no P55 līdz Lipuškiem (8,9 km) klāts ar asfaltbetona segumu, bet pārējā daļā — ar grants segumu. Ceļš šķērso Rēzeknes novadu.

## Krustojošie autoceļi
* P57 (Malta),
* P55 (Veresovka).

## Apdzīvotās vietas pie autoceļa
* Malta
* Zosna
* Lipuški

## Atsauces
Pitsburgas "Steelers"

**Pitsburgas "Steelers"** () profesionāls amerikāņu futbola klubs, kas ir bāzēts Pitsburgā, Pensilvānijas štatā, ASV. Tas ir dibināts 1933. gadā kā **Pitsburgas "Pirates"**. "Steelers" spēlē Nacionālās futbola līgas (NFL) Amerikas futbola konferences Ziemeļu divīzijā. Klubs savā pastāvēšanas vēsturē ir uzvarējis sešās Superkausa izcīņās, kas ir līgas labākais sasniegums (kopumā spēlējis astoņos Superkausos). "Steelers" savas mājas spēles aizvada *Acrisure Stadium* stadionā.

## Sasniegumi
;Superkauss
* 1974 (IX), 1975 (X), 1978 (XIII), 1979 (XIV), 2005 (XL), 2008 (XLIII)

## Ārējās saites

* Kluba oficiālā mājaslapa
Autoceļš P54

|}
|}
**P54** autoceļš **Rēzekne—Greiškāni** ir reģionālais Latvijas autoceļš, kas savieno autoceļu A13 Rēzeknes centrā ar autoceļu A12 austrumos no pilsētas (Greiškānos). Autoceļš ir  garš un visā garumā klāts ar asfaltbetona segumu. Ceļš šķērso Rēzeknes pilsētu un  Rēzeknes novadu.

## Krustojošie autoceļi
* A13 (Rēzekne),
* P55 (Rēzekne),
* A12, E22 (Greiškāni).

## Atsauces
Lepnums un aizspriedumi (filma)

**"Lepnums un aizspriedumi"** () ir 2005. gada britu romantiskā filma, kuras režisors ir Džo Raits. Filmas sižets ir balstīts uz Džeinas Ostinas 1813. gada romānu ar tādu pašu nosaukumu. Filma ir par piecām māsām no britu muižnieku ģimenes un to, kā viņas risina ar laulībām, morāli un maldiem saistītus jautājumus. Galvenās lomas tajā atveido Kīra Naitlija, Metjū Makfedjens, Brenda Bletina, Donalds Saterlends, Toms Hollanders, Rozamunda Paika, Dzīna Malouna un Džūdija Denča. "Lepnums un aizspriedumi" tika nominēts četrām Amerikas Kinoakadēmijas balvām, tai skaitā K. Naitlija tika nominēta labākās aktrises balvai, taču neviena balva netika iegūta.

## Ārējās saites
*
Ignalina (nozīmju atdalīšana)

**Ignalina** var būt:
* Ignalina — pilsēta Lietuvā
* Ignalina — ciems Vārkavas pagastā
* Ignalina — ciemats Vitebskas apgabala Vjerhņadzvinskas rajonā Baltkrievijā.

## Skatīt arī
* Ignalinas AES
Krusttēvs 2

**"Krusttēvs 2"** () ir 1974. gada amerikāņu kriminālfilma, kuras režisors ir Frānsiss Fords Kopola. Filmas sižets daļēji ir balstīts uz Mario Pjuzo 1969. gada romānu ar tādu pašu nosaukumu. Šis ir turpinājums 1972. gada filmai "Krusttēvs". Visa filmu triloģija ir stāsts par Ņujorkas sicīliešu mafijas Korleone ģimeni. Galvenās lomas filmā atveido Als Pačīno, Roberts Dūvols, Daiena Kītone, Roberts De Niro, Talija Šaira, Morgana Kinga, Džons Kazale, Marianna Hila, Lī Strasbergs un Maikls Gaco.

Filma tika nominēta 11 Amerikas Kinoakadēmijas balvām, un tā kļuva par pirmo filmu turpinājumu, kas saņēmusi balvu kā gada labākā filma. Filmas turpinājums "Krusttēvs 3" tika izdots 16 gadus vēlāk 1990. gadā.

## Ārējās saites
Krusttēvs 3

**"Krusttēvs 3"** () ir 1990. gada ASV kriminālfilma, kuras režisors ir Frānsiss Fords Kopola. Šis ir turpinājums 1974. gada filmai "Krusttēvs 2". Visa filmu triloģija ir stāsts par Ņujorkas sicīliešu mafijas Korleone ģimeni. Galvenās lomas filmā atveido Als Pačīno, Endijs Garsija, Daiena Kītone, Talija Šaira, Sofija Kopola, Īlaijs Volahs, Džordžs Hamiltons un Džo Mantenja.

Filma tika nominēta 7 Amerikas Kinoakadēmijas balvām, taču neieguva nevienu.

## Atsauces

## Ārējās saites
Autoceļš P58

|}
|}
**P58** autoceļš **Viļāni—Preiļi—Špoģi** ir reģionālais Latvijas autoceļš, kas savieno autoceļu A12 Viļānos caur Preiļiem  ar autoceļu A13 pie Špoģiem. Autoceļš ir  garš un visā garumā klāts ar asfaltbetona segumu. Ceļš šķērso Rēzeknes, Preiļu un Augšdaugavas novadus.

## Vēsture
2015. gada 27. janvārī tika izsludināts konkurss par autoceļa P58 posma Pelēči-Kolomosti (53,8-58,1km) seguma uzturēšanas darbiem. 

## Apdzīvotās vietas pie autoceļa
* Viļāni
* Stabulnieki
* Riebiņi
* Preiļi
* Pelēči

## Atsauces
Eduards Laimiņš

**Eduards Laimiņš** ( — ) bija latviešu virsnieks, inženieris un politiķis.

## Dzīvesgājums
Dzimis Trikātas pagasta "Zaltēs" lauksaimnieka ģimenē. Pamatizglītību ieguvis Trikātas draudzes skolā. Pēc skolotāja Jēkaba Mūrnieka ierosmes Laimiņš 1899. gadā iestājās Ufas mērnieku skolā, kuru beidza 1902. gadā.

Pēc mērnieku skolas beigšanas iestājies Sanktpēterburgas Kara topogrāfu skolā. 1904. gadā beidzis topogrāfijas kursu, iegūstot virsnieka pakāpi kara topogrāfu korpusā. Bijis latviešu studentu korporācijas *[[Latvia (studentu korporācija)|Latvia]]* biedrs. 1927. gadā apbalvots ar Aizsargu Nopelnu krustu.

1939. gadā Rīgas pilsētas vecākais. Nacistu okupācijas laikā Laimiņš līdz 1944. gadam bija Nekustamo īpašumu pārvaldes priekšnieks. No 1944. līdz 1950. gadam bēgļu gaitās Vācijā. 1950. gadā izbraucis uz ASV, kur bijis Hārvarda Universitātes zinātniskais līdzstrādnieks. Miris Bostonā.

## Atsauces

## Ārējās saites
Autoceļš P57

|}
|}
**P57** autoceļš **Malta—Sloboda** ir reģionālais Latvijas autoceļš, kas savieno autoceļu A13 Maltā caur Pušu un Andrupeni ar autoceļu P60 Dagdas Slobodā. Autoceļš ir  garš un visā garumā klāts ar asfaltbetona segumu. Ceļš šķērso Rēzeknes un Krāslavas novadus.

## Vēsture
2015. gada 27. janvārī tika izsludināts konkurss par autoceļā P57 posma Malta-Griščati (1,5-5,2km) seguma uzturēšanas darbiem.

## Apdzīvotās vietas pie autoceļa
* Malta
* Puša
* Andrupene

## Atsauces

## Ārējās saites
Zeļenogradskas rajons

**Zeļenogradskas rajons** () ir Krievijas Federācijas Kaļiņingradas apgabala administratīvais rajons. Rajons robežojas ar Kaļiņingradas apgabala Gurjevskas, Baltijskas un Svetlogorskas rajoniem, Pioņersku, Karaļaučiem, Svetliju, Jantarniju, Baltijas jūru un tās Vislas līci un Kuršu jomu, kā arī Lietuvu.
Zeļenogradska

**Zeļenogradska** (, līdz 1946. gadam — **Kranca** (, )) ir kūrortpilsēta un rajona centrs Kaļiņingradas apgabala rietumos pie Baltijas jūras, vietā, kur Kuršu kāpa savienojas ar kontinentu.

Izveidojusies četrus kilometrus uz ziemeļiem no vikingu laiku pilsētas Kaupas, kas kopš 14. gadsimta bija pazīstama kā Višķauti (*Wiskiauten*, tagad Mohovoje). Līdz 1945. gadam Zeļenogradskas (Krancas) vēsture ir Austrumprūsijas (Vācijas) vēstures sastāvdaļa. Dibināta kā kroga vieta 1252. gadā. No 19. gadsimta sākuma pilsēta sāka attīstīties kā kūrorts. 1844. gadā Kranca ieguva kūrorta tiesības. Apbūve salīdzinoši maz cieta Otrā pasaules kara laikā. Pēc Austrumprūsijas piešķiršanas PSRS, 1946. gadā Kranca tika pārdēvēta par Zeļenogradsku.

Kranca ir vācu lidotājas un uzņēmējas Beātes Ūzes (*Beate Uhse*, 1919—2001) dzimtā pilsēta.

## Atsauces

## Ārējās saites

* Zeļenogradska enciklopēdijā Мой Город
Frīdrihs Beselis

**Frīdrihs Vilhelms Beselis** (, dzimis , miris ) bija vācu matemātiķis un astronoms. 1838. gadā pirmais izmērījis attālumu līdz zvaigznei pēc tās paralakses. 1841. gadā izmērīja Zemes elipsoīdu, un šos mērījumus ģeodēzijā izmantoja līdz pat 20. gadsimta vidum. 1844. gadā izvirzīja hipotēzi par baltā pundura esamību pie Sīriusa. Pētījis viņa vārdā nosauktās Beseļa funkcijas.

Dzimis Mindenē, ierēdņa ģimenē. Iesākumā strādājis par grāmatvedi. Kļuva pazīstams ar Haleja komētas orbītas aprēķiniem. Sāka veikt pētījumus Lilientāles observatorijā (Brēmenes tuvumā), vēlāk pārcēlās uz Kēnigsbergu, nodibinot tur observatoriju. Kaut arī Beselis nebija beidzis ne universitāti, ne ģimnāziju, ieguva doktora grādu Getingenes Universitātē. Strādāja par pasniedzēju Kēnigsbergas Universitātē.


Bessel, Friedrich Wilhelm – Tabulae Regiomontanae reductionum observationum astronomicarum ab anno 1750 usque ad annum 1850 computatae, 1830 – BEIC 753362.jpg|*Tabulae Regiomontanae reductionum observationum astronomicarum ab anno 1750 usque ad annum 1850 computatae*, 1830


## Ārējās saites

*Beseļa biogrāfija
Lainate

**Lainate** () ir pilsēta, kas atrodas Milānas provincē, Lombardijas reģionā, Itālijā. 2004. gada 31. decembrī iedzīvotāju skaits pilsētā bija 24 146.

No 2004. gada tā ir Strenču sadraudzības pilsēta.

## Atsauces

## Ārējās saites
* www.comune.lainate.mi.it
Kalvarijas pašvaldība

**Kalvarijas pašvaldība** () ir viena no Lietuvas pašvaldībām. Pašvaldība atrodas Marijampoles apriņķī, vēsturiskajā Suvalkijas novadā. Tā robežojas ar Lietuvas Vilkavišķu rajona, Marijampoles un Lazdiju rajona pašvaldībām, kā arī Poliju. 

## Seņūnijas

## Ārējās saites
Miks Lipsbergs

**Miks Lipsbergs** (dzimis  Rīgā) ir latviešu hokejists, spēlē uzbrucēja pozīcijā, Latvijas jaunatne izlašu dalībnieks. Pašlaik (2024) spēlē Igaunijas čempionāta komandā HK Valk 494 Tartu.

Profesionāli hokejisti ir arī Mika brāļi Edgars, Roberts un Krišs.

## Spēlētāja karjera
Karjeru sācis 2007. gadā SK Rīga 18 sastāvā Latvijas otrajā līgā. Nākamajā sezonā SK LSPA/Rīga sastāvā spēlējis Latvijas čempionātā, 2009.—2010. gada sezonā Rīgas "Dinamo Juniors" sastāvā sešas spēles aizvadījis Baltkrievijas Ekstralīgā, taču lielāko daļu sezonas spēlēja *Ozolnieki/Juniors* sastāvā Baltkrievijas otrajā līgā.

2010.—2011. un 2011.—2012. gada sezonu aizvadīja HK Rīga sastāvā MHL līgā. 2012.—2013. gada sezonā debitēja Kontinentālās hokeja līgas vienības Rīgas "Dinamo" sastāvā, tās rindās aizvadot četras spēles. 2013.—14. gada sezonu aizvadīja Somijas Mestis līgas kluba Jokipojat rindās.

2014.—15. gada sezonas ievadā pievienojās Latvijas hokeja līgas klubam HK MOGO, kura rindās kļuva par Latvijas čempionu. Lipsbergs ieguva arī čempionāta vērtīgākā spēlētāja titulu. 2019. gada rudenī pievienojās Ukrainas hokeja līgas klubam Hersonas "Dnepr". Lai arī Lipsbergs bija komandas rezultatīvākais spēlētājs, decembrī no komandas rindām tika atbrīvots un atgriezās MOGO sastāvā.

Latvijas hokeja izlases rindās debitēja 2014. gada 10. aprīļa pārbaudes spēlē pret Somijas izlasi. Pārstāvējis arī Latvijas U-20 izlasi.

## Karjeras statistika
### Klubu statistika

## Ārējās saites
Lipsbergs

**Lipsbergs** ir uzvārds. Personas ar šādu uzvārdu:

* Edgars Lipsbergs (dzimis 1989), latviešu hokejists;
* Juris Lipsbergs (1939—2020), latviešu ornitologs;
* Krišs Lipsbergs (dzimis 1993), latviešu hokejists;
* Miks Lipsbergs (dzimis 1991), latviešu hokejists;
* Roberts Lipsbergs (dzimis 1994), latviešu hokejists.
Gangnam Style

***Gangnam Style*** ir pirmais singls no korejiešu dziedātāja un repera PSY minialbuma *[[PSY 6 (Six Rules), Part 1]]*. Tas tika izdots  un ieguva lielu starptautisku popularitāti. Šobrīd tas ir populārākais PSY singls. Dziesma ieguva pirmo vietu 18 pasaules valstu topos. 2012. gada decembra beigās tas sasniedza miljardu skatījumu, kļūstot par visskatītāko video portālā *[[YouTube]]*. *Gangnam Style* ir video, kuram ir uzspiests visvairāk "patīk" portālā *YouTube*. Šī dziesma ir arī ieguvusi nomināciju 2012 *[[MTV Europe Music Awards]]* kā gada labākais mūzikas video.

## Singls topos

## Atsauces
Diskrētā matemātika

[thumb|250px|[Grafs|Grafa ar 6 virsotnēm un 7 šķautnēm vizuāls attēlojums]]
**Diskrētā matemātika** ir matemātikas zinātnes nozare, kas pēta galīgas un pārskaitāmas bezgalīgas objektu sistēmas un dažāda veida sakarības. Šai nozarei ir arī vairākas apakšnozares, tai skaitā grafu teorija, kombinatorika, matemātiskā loģika, skaitļu teorija, programmēšanas teorija, kodēšanas teorija, algoritmu teorija. Pirmie nozīmīgākie pētījumi diskrētajā matemātikā tika veikti 19. gadsimta beigās, Latvijā pirmie matemātiķi šīs nozares pētīšanai pievērsušies 1950. gados.

## Atsauces

;Kopējās

*
Autoceļš P59

|}
|}
**P59** autoceļš **Viļāni—Ružina—Malta** ir reģionālais Latvijas autoceļš, kas savieno autoceļu Viļānus caur Tiskādiem un Vecružinu ar autoceļu A13 Maltā. Autoceļš ir  garš un no Vecmurāniem līdz Vecružinai (13 km) klāts ar grants segumu, bet pārējā maršrutā — ar asfaltbetona segumu. Ceļš šķērso Rēzeknes novadu.

## Krustojošie autoceļi
* P58 (Viļāni)
* A13 (Malta)

## Apdzīvotās vietas pie autoceļa
* Viļāni
* Ružina
* Silmala
* Baļucki
* Gornica
* Malta

## Atsauces
Nominatīvs

**Nominatīvs** () ir locījums, kas parasti apzīmē darbības darītāju. Tas atbild uz jautājumu *kas?*.

## Latviešu valodā
Latviešu valodā nominatīvs piemīt lietvārdiem, īpašības vārdiem, vietniekvārdiem, skaitļa vārdiem. Nominatīva nav vietniekvārdam *sevis*. Nelokāmajiem lietvārdiem (izņemot ģenitīveņus), skaitļa vārdiem vienīgā forma atbilst nominatīvam.
Ģenitīvs

**Ģenitīvs** () ir locījums, kas norāda uz piederību vai cilmi. Tas atbild uz jautājumu *kā?*.

## Latviešu valodā
Latviešu valodā ģenitīvs piemīt lietvārdiem, īpašības vārdiem, vietniekvārdiem, skaitļa vārdiem. Ģenitīvs nepiemīt nelokāmajiem lietvārdiem (izņemot ģenitīveņus). Ģenitīveņu vienīgais locījums ir vienskaitļa vai daudzskaitļa ģenitīvs.
Datīvs

**Datīvs** (, ) ir locījums, kas norāda, ka kaut kas tiek dots. Tas atbild uz jautājumu *kam?*.

## Latviešu valodā
Latviešu valodā datīvs piemīt lietvārdiem (izņemot nelokāmos un atgriezeniskos), īpašības vārdiem, vietniekvārdiem, skaitļa vārdiem. Tas atbild uz jautājumu *kam?*. Ceturtās un piektās deklinācijas lietvārdiem datīva galotne atšķiras atkarībā no lietvārda dzimtes.
Akuzatīvs

**Akuzatīvs** (, ) ir vārda locījums, kas paskaidro priekšmetu vai personu. Akuzatīvs atbild uz jautājumu *ko?*.

## Latviešu valodā
Latviešu valodā akuzatīvs piemīt lietvārdiem, īpašības vārdiem, vietniekvārdiem, skaitļa vārdiem, un tas atbild uz jautājumu *ko?*.

Akuzatīvs nepiemīt:
* nelokāmiem lietvārdiem
Instrumentālis

**Instrumentālis** () ir locījums, kas parasti parāda, ka vārds, uz ko tas attiecas, ir instruments, ar kuru teikuma priekšmets veic kaut ko.

## Latviešu valodā
Latviešu valodā instrumentālis piemīt lietvārdiem, īpašības vārdiem, vietniekvārdiem, skaitļa vārdiem un atbild uz jautājumu *ar ko?*. Instrumentālis fonētiski ir saplūdis ar akuzatīvu vienskaitlī un datīvu daudzskaitlī. Tomēr vairākās izloksnēs instrumentālis tiek izrunāts ar atšķirīgu gala zilbes intonāciju, proti, instrumentālim raksturīga lauztā intonācija, bet akuzatīvam un datīvam - krītošā. Ir saglabājušās dažas arhaiskas formas, kas nav saplūdušas ar citiem locījumiem, piemēram, vietniekvārdi *manim, sevim, tevim* un tādi apstākļa vārdi kā "vietumis", "retumis", "vienis prātis". Lai gan instrumentālis tiek saistīts ar prievārdu "ar", tas tiek lietots arī bez tā, piemēram, "ar ziediem rotāts" vai "ziediem rotāts", "vīrs ar sirmu bārdu" vai "vīrs sirmu bārdu".

## Atsauces
Lokatīvs

**Lokatīvs** () ir locījums, kas apzīmē atrašanās vietu. Tas atbild uz jautājumu *kur?*.

## Latviešu valodā
Latviešu valodā lokatīvs piemīt lietvārdiem, īpašības vārdiem, vietniekvārdiem, skaitļa vārdiem.

Piemēri:

* Rīgā (kur? – pilsēta)
* Mežā (kur? – vieta)
* Vasarā (kur? – laiks)

Lokatīva nav:
* Nelokāmajiem lietvārdiem;
* Atgriezeniskajiem lietvārdiem;
* Vietniekvārdam *kas* (lokatīva vietā lieto apstākļa vārdu *kur*).

Pašreizējie baltu valodu lokatīvi vēsturiski ir veidojušies kā jaundarinājumi, saplūstot vairākām atsevišķo lokatīvu formām kopā. Kādreiz latviešu valodā tika nošķirtas dažādas lokatīva formas, kas norādīja, ka atrašanās vieta atrodas kaut kur iekšā (inesīvs), pie kaut kā (adesīvs), norādīja darbības virzienu iekš kaut kā (illatīvs), vai darbības virzienu pie kaut kā (allatīvs), kas saglabājies atsevišķās sastingušās formās, kā *mājup*, *augšup*, *lejup*, *kurp, turp* u.c.
Vokatīvs

**Vokatīvs** () ir locījums, kas tiek izmantots uzrunai. Tam nav jautājuma.

## Latviešu valodā
Latviešu valodā vokatīvs piemīt lietvārdiem, īpašības vārdiem un kārtas skaitļa vārdiem. 
Vokatīva nav:
* Nelokāmajiem lietvārdiem;
* Atgriezeniskajiem lietvārdiem;
* Īpašības vārdiem ar nenoteikto galotni un pamata skaitļa vārdiem.
Apropriācija

**Apropriācija** ( — 'piesavināt') ir naudas summu piešķiršana noteiktā apjomā no valsts vai pašvaldību līdzekļiem kādam konkrētam mērķim. Apropiāciju var saistīt arī ar mākslu. Mākslā ir vērojama tās pārveidošana, replikas jeb "feiki".

## Ārējās saites
* Terminam apropriācija jauna nozīme
* Grozījumi "Likumā par budžetu un finansu vadību"
Novēli man lidojumam nelabvēlīgu laiku

**"Novēli man lidojumam nelabvēlīgu laiku"** ir 1980. gadā  Rīgas Kinostudijā Latvijas PSR uzņemta spēlfilma. Filmas režisors ir Varis Brasla.

## Sižets
Margaritai ir jau 30 gadu. Ir laba profesija, darbs, dzīvoklis, draugi, bet viņa vēl nav precējusies. Draudzene tai meklē piemērotu precinieku, un lai pārbaudītu kandidātus, Margarita izliekas, ka viņa viena audzina divus bērnus, aizlienētus no draudzenes. Tad Margarita iemīl jauno lidotāju Imantu, un pēc māsas nāves autoavārijā viņai patiešām jāpieņem abi māsas bērni.

## Lomās
* Akvelīna Līvmane — *Margarita*
* Andris Bērziņš — *Imants*
* Ināra Kalnarāja — *Ļena*
* Jānis Zariņš — *Zandbergs*

'''Epizodēs:
Uldis Dumpis, Bērtulis Pizičs, Uldis Pūcītis, Ilze Vazdika

## Apbalvojumi
* 1980 - "Lielais Kristaps" - labākā filma.

## Interesanti fakti
* Daudzstāvu mājas filmētas Rīgā, Juglas mikrorajonā, bet dejas bija reāls "Tiem kam pāri 30" pasākums VEF Kultūras pilī, Rīgā.

## Atsauces

## Ārējās saites

* Kino muzejs

## Video
*
Niklass Bergfošs

**Niklass Bergfošs** (; dzimis 1987. gada 7. martā) ir bijušais zviedru hokejists, malējais uzbrucējs. Pašlaik (2017) Bergfošs spēlē Zviedrijas hokeja līgas komandā *[[Linköping HC]]*.

## Spēlētāja karjera
Profesionāļa karjeru Bergfošs uzsāka 2004.—05. gada sezonā, kad debitēja Zviedrijas Elitsērijas kluba Södertälje SK rindās. Jau nākamajā vasarā uzbrucējs pārcēlās uz Ziemeļameriku, 2005.—06. gada sezonā spēlējot Amerikas hokeja līgas vienībā Olbani "River Rats".

NHL Bergfošs debitēja 2007.—08. gada sezonā, taču nostiprināties Ņūdžersijas "Devils" sastāvā spēja vien 2009.—10. gada sezonā. Tomēr sezonas otrajā pusē hokejists tika aizmainīts uz Atlantas "Thrashers" vienību. 2010.—11. gada sezonā "Thrashers" zviedru uzbrucēju aizmainīja uz Floridas "Panthers".

2011. gada vasarā Bergfošs noslēdza viena gada līgumu ar Našvilas "Predators", taču novembrī līgums ar spēlētāju tika lauzts, un viņš pievienojās KHL klubam Kazaņas "Ak Bars". Sezonas turpinājums "Ak Bars" Bergfošu aizmainīja uz Čerepovecas "Severstal".

"Severstal" rindās spēlētājs aizvadīja pusotru sezonu, līdz 2013. gada vasarā līgas jaunpienācēja Vladivostokas "Admiral" hokejistu izvēlējās līgas paplašināšanās draftā. "Admiral" spēlēja līdz 2015.—16. gada sezonas vidum, kad tika aizmainīts uz Habarovskas "Amur".

## Ārējās saites
Miko Lehtonens (1987)

**Miko Lehtonens** (; dzimis 1987. gada 1. aprīlī) ir somu hokejists, labās malas uzbrucējs. Pašlaik (2020) Lehtonens spēlē Francijas hokeja līgas klubā *[[HC Rouen]]*.

## Spēlētāja karjera
Profesionāļa karjeru Lehtonens uzsāka 2004.—05. gada sezonā, debitējot SM līgas kluba Espo "Blues" sastāvā. 

2007. gada vasarā Lehtonens noslēdza līgumu ar NHL klubu Bostonas "Bruins", taču vēl sezonu pavadīja "Blues" sastāvā, pirms devās uz Ziemeļameriku, 2008.—09. gada sezonā aizvadot arī savu debijas spēli NHL, atlikušo sezonas daļu spēlējot AHL. Arī 2009.—10. gada sezonā Lehtonens "Bruins" aizvadīja vienu vienīgu spēli.

2010. gada vasarā Lehtonens pievienojās Zviedrijas Elitsērijas klubam Skellefteå AIK, taču pēc tajā aizvadītas sezonas nonāca KHL vienībā Čerepovecas "Severstal". Pusotru sezonu vēlāk pārcēlās uz Cīrihes "Lions", taču 2013. gada vasarā pievienojās HK Bernes rindām.

## Ārējās saites
Autoceļš P60

|}
|}
**P60** autoceļš **Dagda—Aglona** ir reģionālais Latvijas autoceļš, kas savieno Dagdu ar Aglonu. Autoceļš ir  km garš un visā garumā klāts ar  asfaltbetona segumu. Ceļš šķērso Krāslavas un Preiļu novadus.

## Vēsture
2015. gada 10. februārī tika noslēgts līgums par P60 posma Dagda-Janovci (1,3-13,0km) seguma periodisko uzturēšanu ar SIA "8 CBR" par līgucemnu 234 772 EUR.

## Apdzīvotās vietas pie autoceļa
* Dagda
* Astašova
* Jaunokra
* Aglona

## Atsauces

## Ārējās saites
Andrejs Kosticins

**Andrejs Kosticins** (; dzimis 1985. gada 3. februārī) ir baltkrievu bijušais hokejists, kreisās malas uzbrucējs, Baltkrievijas hokeja izlases dalībnieks.

Viņa brālis Sergejs arī ir profesionāls hokejists.

## Spēlētāja karjera
Profesionāļa karjeru Kosticins uzsāka 2000.—01. gada sezonā Baltkrievijas Ekstralīgas kluba Novopolockas "Polimir" sastāvā. Tā rindās viņš aizvadīja nākamās divas sezonas, pirms 2002. gadā pievienojās Krievijas Superlīgas klubam Maskavas CSKA.

2004. gada vasarā Kosticins pārcēlās uz Ziemeļameriku, 2005.—06. gada sezonā piedzīvojot arī savu debiju NHL kluba Monreālas "Canadiens" sastāvā. 2007.—08. gada sezonā Kosticins kluba sastāvā jau bija nostprinājies, tajā spēlējot kopā ar Aleksejs Kovaļovu un Tomāšu Plekanecu, sezonu noslēdzot ar 53 punktiem. 2011.—12. gada sezonas otrajā pusē Kosticins tika aizmainīts uz Našvilas "Predators" vienību, kura tobrīd jau spēlēja viņa brālis Sergejs.

Pēc sezonas beigām jaunu līgumu NHL Andrejs nenoslēdza, septembrī pievienojoties KHL klubam Čerepovecas "Severstal". 2012.—13. gada sezonā, spēlējot Čeļabinskas "Traktor" rindās, Kosticins kopā ar komandu sasniedza Gagarina kausa finālu, tajā gan piekāpjoties Maskavas "OHK Dinamo". 2014.—15. gada sezonas vidū tika aizmainīts uz HK Soči, savukārt 2015. gada jūlijā noslēdza divu gadu līgumu ar Ņižņijnovgorodas "Torpedo".

Baltkrievijas hokeja izlases rindās Kosticins spēlējis 10 Pasaules čempionātos augstākajā divīzijā.

## Ārējās saites
Sergejs Kosticins

**Sergejs Kosticins** (; dzimis 1987. gada 20. martā) ir baltkrievu bijušais hokejists, kreisās malas uzbrucējs, Baltkrievijas hokeja izlases dalībnieks.

Viņa brālis Andrejs arī ir profesionāls hokejists.

## Spēlētāja karjera
Profesionāļa karjeru Sergejs uzsāka 2002.—03. gada sezonā Baltkrievijas Ekstralīgas kluba HK Gomeļa sastāvā. Tā rindās viņš spēlēja līdz pat 2004.—05. gada sezonas izskaņai, kad 2005. gada NHL draftā viņu izvēlējās Monreālas "Canadiens" un Sergejs pārcēlās uz Ziemeļameriku.

Tobrīd "Canadiens" rindās jau spēlēja viņa brālis Andrejs, taču Sergejs 2005.—06. un 2006.—07. gada sezonas aizvadīja Ontārio hokeja līgas kluba Londonas "Knights" sastāvā.

2007.—08. gada sezonā Sergejs debitēja NHL, "Canadiens" rindās aizvadot 52 spēles. Arī turpmākajās sezonās Kosticinam bija problēmas nostiprināties kluba sastāvā, līdz 2009.—10. gada sezonas otrajā pusē tika aizmainīts uz Našvilas "Predators" rindām.

Jau savā pirmajā sezonās "Predators" rindās Sergejs guva 50 punktus, 2011. gada vasarā noslēdzot līgumu ar klubu uz nākamajiem trim gadiem. 2012.—2013. gada NHL sezonas lokauta laikā spēlēja Kontinentālās hokeja līgas kluba Omskas "Avangard" sastāvā. Otro sezonas pusi aizvadīja "Predators" rindās, taču pēc NHL sezonas beigām noslēdza līgumu ar "Avangard".

2013.—14. gada sezonā "Avangard" rindās guva 34 punktus 54 spēlēs, taču pēc sezonas beigām tika aizmainīts uz Kazaņas "Ak Bars", "Avangard" pretī saņemot Konstantīnu Baruļinu. 2015. gada jūlijā pievienojās Ņižņijnovgorodas "Torpedo" rindām.

Baltkrievijas hokeja izlases sastāvā Sergejs spēlējis 2010. gada olimpisko spēļu turnīrā, kā arī 2008., 2012. un 2014. gada Pasaules čempionātos.

## Ārējās saites
Kosticins

**Kosticins** var būt:
* Andrejs Kosticins — baltkrievu hokejists;
* Sergejs Kosticins — baltkrievu hokejists.
Ludvigs Ēķis

**Ludvigs Ēķis** ( — ) bija Latvijas sabiedriskais darbinieks. Bija Latvijas finanšu ministrs no 1934. līdz 1938. gadam, īslaicīgi pildīja ārlietu ministra pienākumus 1936. gadā.

## Biogrāfija
Ludvigs Ēķis piedzima  Dobeles pagastā. No 1911. līdz 1914. gadam studēja tautsaimniecību Rīgas Politehniskajā institūtā, savukārt no 1920. līdz 1922. gadam — tieslietas Latvijas Universitātē. Bijis latviešu studentu korporācijas *[[Selonija]]* biedrs. 1914. gadā iesaukts karadienestā, Prūsijas austrumos krita vācu gūstā, no kura tika atbrīvots 1918. gada jūlijā. Tā paša gada decembrī iestājies Latvijas Pagaidu valdības bruņotajos spēkos, piedalījies atbrīvošanas cīņās, saņemot Lāčplēša Kara ordeni par 1919. g. 10. marta cīņām Kurzemē. 1920. gada aprīlī atvaļināts leitnanta pakāpē.

1920. gada aprīlī sācis strādāt LR Ārlietu dienestā. Strādājis Ārlietu ministrijas departamentos, vēstniecībās Berlīnē (1922—1923) un Helsinkos (1923—1925), sasniedzot I šķiras sekretāra dienesta pakāpi. No 1925. līdz 1928. gadam vadījis ĀM Administratīvo un protokola nodaļu. No 1928. gada janvāra I šķiras sekretārs sūtniecībā Londonā. ĀM Rietumu nodaļas vadītājs (1931—1934), vēstnieks Lietuvā (1934). Pēc Ulmaņa apvērsuma  kļuva par jaunās valdības finanšu ministru. Amatā bija līdz 1938. gada jūnijam. 1936. gadā aptuveni trīs mēnešus pildīja ārlietu ministra pienākumus. Pēc tam, kad zaudēja amatu valdībā, sākotnēji bija ĀM sūtnis sevišķiem uzdevumiem. Septembrī kļuva par vēstnieku Polijā un Ungārijā (ar sēdekli Varšavā). No 1939. gada oktobra — arī Rumānijā ar sēdekli Bukarestē, uz kurieni, sākoties Otrajam pasaules karam, devies pēc Polijas valdības norādījuma. No 1940. gada aprīļa sūtnis arī Turcijā.

Protestējis pret Latvijas okupāciju un gaidāmo inkorporāciju PSRS,  iesniedzot notu Rumānijas un nosūtot notas Ungārijas un Turcijas ārlietu ministriem.  paziņojis Rumānijas un Latvijas PSR ārlietu ministriem un par vēstnieka pilnvaru nolikšanu. Pēc tam pārcēlies uz ASV. No 1941. gada janvāra līdz nāvei 1943. gada jūlijā bija padomdevējs saimnieciskās un finansiālās lietās vēstniecībā Vašingtonā.

Bija precējies ar Almu Ēķi (bij. Plahte, 1901, Jelgavā – 1983, Zalcburgā), laulībā dzima dēls Sigurds (1922, Latvijā – 1981, Grandrepidsā). Sigurds Ēķis dienēja ASV Armijā un līdzdarbojās Amerikas latviešu apvienības dibināšanā 1951. gadā.

## Apbalvojumi

* Lāčplēša Kara ordenis (1921)
* Triju Zvaigžņu ordeņa II (14.05.1937), III, IV šķira
* Beļģijas Kroņa ordenis
* Zviedrijas Ziemeļu Zvaigznes ordenis
* Lietuvas Dižkunigaiša Ģedimina ordenis
* Somijas Baltās rozes ordenis
* Itālijas Kroņa ordenis
* Igaunijas Ērgļa krusta ordeņa I šķira (1935)
*citi apbalvojumi

## Atsauces
Ēķis

**Ēķis** (sieviešu dzimtē Ēķe) ir latviešu cilmes uzvārds. Cilvēki ar šo uzvārdu:

* Andrejs Ēķis (1964) — latviešu producents un režisors;
* Artūrs Ēķis (1933—2011) — latviešu baletdejotājs, pedagogs un aktieris;
* Indriķis Ēķis (1893—1968) — latviešu padomju militārais un saimnieciskais darbinieks;
* Ludvigs Ēķis (1892—1943) — latviešu sabiedrisks darbinieks.